TRUE ออกหุ้นกู้ 4 ชุด ดอกเบี้ย 3.30-4.50% เปิดจอง 8-10 ก.พ.นี้
TRUE ออกหุ้นกู้ 4 ชุด ดอกเบี้ย 3.30-4.50% เปิดจอง 8-10 ก.พ.นี้
TRUE ออกหุ้นกู้ 4 ชุด ดอกเบี้ย 3.30-4.50% เปิดจอง 8-10 ก.พ.นี้
19 ม.ค. 2564

นางสาวยุภา ลีวงศ์เจริญ หัวหน้าคณะผู้บริหารกลุ่ม ด้านการเงิน บริษัท ทรู คอร์ปอเรชั่น จำกัด (มหาชน) หรือ TRUE กล่าวว่า TRUE ยื่นแบบแสดงรายการข้อมูลการเสนอขายหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2564 ซึ่งเป็นหุ้นกู้ชนิดระบุชื่อผู้ถือ ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้ คาดว่าจะเปิดจองซื้อและให้ผู้ลงทุนขอรับหนังสือชี้ชวนได้ระหว่างวันที่ 8-10 ก.พ.64 ผ่านธนาคารผู้จัดการการจัดจำหน่ายหุ้นกู้ 4 แห่ง ได้แก่ ธนาคารกรุงเทพ  ธนาคารกสิกรไทย  ธนาคารไทยพาณิชย์ และธนาคาร ซีไอเอ็มบี ไทย
หุ้นกู้จะเสนอขายจำนวน 4 ชุด ดังนี้
1.หุ้นกู้ชุดที่ 1 อายุ 2 ปี 9 เดือน อัตราดอกเบี้ยคงที่ 3.30% ต่อปี
2.หุ้นกู้ชุดที่ 2 อายุ 3 ปี 9 เดือน อัตราดอกเบี้ยคงที่ 3.85% ต่อปี
3.หุ้นกู้ชุดที่ 3 อายุ 4 ปี 9 เดือน อัตราดอกเบี้ยคงที่ 4.20% ต่อปี
4.หุ้นกู้ชุดที่ 4 อายุ 5 ปี 9 เดือน อัตราดอกเบี้ยคงที่ 4.50% ต่อปี
โดยหุ้นกู้ทุกชุด จ่ายดอกเบี้ยทุก 3 เดือน จำนวนจองซื้อขั้นต่ำ 100,000 บาท และทวีคูณครั้งละ 100,000 บาท
ทั้งนี้ บริษัทฯและหุ้นกู้ของบริษัทฯ ได้รับการจัดอันดับความน่าเชื่อถือในระดับ BBB+ แนวโน้มอันดับเครดิต “คงที่” โดยบริษัท ทริสเรทติ้ง จำกัด เมื่อวันที่ 1 ธ.ค.63 เตรียมเสนอขายต่อผู้ลงทุนทั่วไป (Public Offering) เพื่อจะนำเงินที่ได้จากการขายหุ้นกู้ในครั้งนี้ ไปใช้ชำระคืนหนี้หุ้นกู้ที่จะครบกำหนดของบริษัทฯและบริษัทย่อย และชำระค่าใบอนุญาตให้ใช้คลื่นความถี่ รองรับการเติบโตของของบริษัทฯ
 
 